Better Together

Mudiad i ymgyrchu dros bleidlais yn erbyn annibyniaeth i'r Alban yn y Refferendwm annibyniaeth i'r Alban a gynhaliwyd ar 18fed o Fedi 2014 oedd Better Together. Fe'i sefydlwyd ar 1af o Fehefin 2012 gyda chefnogaeth y tri phrif blaid unoliaethol yn yr Alban, sef y Blaid Lafur, y Blaid Geidwadol a'r Democratiaid Rhyddfrydol. Lleolwyd y pencadlys yn Fountainbridge - un o fwrdeisdrefi Caeredin. Lansiwyd yr ymgyrch yn swyddogol ym Mhrifysgol Napier Caeredin ar 25 Mehefin 2012 gan Alistair Darling, AS Llafur yn Nhŷ'r Cyffredin a chyn-Ganghellor y trysorlys yn llywodraeth Gordon Brown. Roedd yr ymgyrch yn llwyddiannus: pleidleisiodd yr Alban 55.3% yn erbyn annibyniaeth.